Folketing
2003-01-28

Bliver de autoriserede, vil patienterne blive omfattet af Sundhedsvæsenets Patientklagenævn, og det finder vi i SF er meget vigtigt. Selv om der måske ikke har været nogen sager, kunne der jo komme nogle, og så er patientens sikkerhed jo virkelig i klemme. Det vil også være langt lettere for dem, der henviser til bandagisterne, at sikre sig, at de har en uddannelse, der sikrer kvalitet i behandlingen, og ikke er langt mindre uddannede udøvere af hvervet. I SF kan vi ikke se, at der er forskel på bandagisternes arbejde i relation til patientsikkerhed i forhold til de øvrige autoriserede sundhedspersoners virke som f.eks. diætister og bioanalytikere, så i SF støtter vi varmt forslaget.